**OPIS POSLOVA I PODACI O PLAĆI**

 **MINISTARSTVO FINANCIJA, POREZNA UPRAVA, PODRUČNI URED ZADAR, ISPOSTAVA ZADAR, ODJEL ZA PODUZETNIKE – DOHODAK I**

**VIŠI SAVJETNIK – 8.6.3.2.**

Obavlja najsloženije upravne i druge stručne poslove za fizičke osobe obveznike poreza na dohodak od samostalne djelatnosti obrta i slobodnih zanimanja te obveznike poreza na dohodak od imovine i imovinskih prava i to: poslove utvrđivanja i naplate poreza, doprinosa i drugih javnih davanja; poslove usklađivanja statusnih podataka i vođenja dosjea; poslove zaprimanja i obrade podnesenih prijava; poslove provjere iskazanih podataka o poslovanju poreznih obveznika iz svoje nadležnosti; poslove ukidanja i suspenzije PDV ID broja; podnošenje optužnih prijedloga za pokretanje prekršajnog postupka; podnošenje zahtjeva za nadzor; izdavanje isprava i potvrda o činjenicama o kojima Porezna uprava vodi službenu evidenciju; poslove bilježenja poreznih obveza u poreznom knjigovodstvu; izrađuje odgovore na upite poreznih obveznika iz svoje nadležnosti; poslove prve posjete poreznom obvezniku i prikupljanja činjenica bitnih za oporezivanje; poslove utvrđivanja gospodarske snage. Utvrđuje pravodobnost, zakonitost i ispravnost podnesenih poreznih prijava i poduzima daljnje radnje s ciljem utvrđivanja poreza i doprinosa. Rješava u upravnim stvarima iz djelokruga ispostave. Obavlja i druge poslove po nalogu neposredno nadređenog.

**PODACI O PLAĆI**

 Plaća službenika, sukladno odredbi članka 11. Zakona o plaćama u državnoj službi i javnim službama („Narodne novine“, broj 155/23; u nastavku: Zakon o plaćama) sastoji se od osnovne plaće i dodataka na osnovnu plaću utvrđenih Zakonom o plaćama te ostalih primitaka u skladu sa Zakonom o plaćama i općim propisom o radu.

 Prema odredbama članka 12. stavka 2. Zakona o plaćama, osnovna plaća je umnožak koeficijenta za obračun plaće radnog mjesta na koje je službenik i namještenik raspoređen i osnovice za obračun plaće. Osnovna plaća u smislu Zakona o plaćama je plaća u bruto iznosu sukladno odredbi članka 12. stavka 5. Zakona o plaćama. Osnovica za obračun plaće utvrđena je odredbama članka 2. Dodatka III. Kolektivnom ugovoru za državne službenike i namještenike („Narodne novine“, broj 128/23). Koeficijenti za obračun plaće radnih mjesta u državnoj službi i javnim službama utvrđuju se na temelju provedenog vrednovanja radnih mjesta primjenom standardnih mjerila za vrednovanje i klasifikaciju radnih mjesta propisanih Zakonom o plaćama. Prema odredbi članka 14. stavka 2. Zakona o plaćama, koeficijent za obračun plaće radnog mjesta utvrđuje se u okviru raspona koeficijenata platnog razreda u koje je razvrstano radno mjesto.

 Osnovna plaća obračunava će se na osnovi umnoška koeficijenta za obračun plaće 2,10 i osnovice za obračun plaće. Radno mjesto višeg savjetnika svrstava se u 8. platni razred Jedinstvene platne ljestvice u državnoj službi i javnim službama, sukladno članku 3. Uredbe o rasponima koeficijenata u platnim razredima u jedinstvenoj platnoj ljestvici u državnoj službi i javnim službama („Narodne novine“, broj 22/24).